ՖԻՖԱ Աշխարհի առաջնություն 2022 (Ընտրական մրցաշար, ՈՒԵՖԱ)

Կատարում կայանալիք Ֆուտբոլի աշխարհի առաջնություն 2022-ի եվրոպական հատվածի որակավորում, որին մասնակցում են ՈՒԵՖԱ-ի անդամ երկրների հավաքականները։ Ընդամենը 13 հավաքական կհաղթահարի որակավորման փուլը և կմասնակցի եզրափակիչ մրցաշարին։

Մասնակիցներ
ՖԻՖԱ անդամ բոլոր 55 հավաքականները մասնակցում են ընտրական փուլին։

Ձևաչափ
Ընտրական փուլի ձևաչափը հաստատել է ՈՒԵԱՖ-ի հատուկ հանձնաժողովը 2019 թվականի դեկտեմբերի 4-ին Շվեյցարիայի Նիոն քաղաքում տեղի ուեցած հանդիպման ժամանակ։ Որակավորումը մասնակի կախված է լինելու ՈՒԵՖԱ Ազգերի լիգա 2020-21-ի արդյունքից։ Հիմնականում կիրառվելու է ՈՒԵՖԱ սովորական խմբային փուլ/փլեյ-օֆֆ ձևաչափը, միայն փլեյ օֆֆ կառուցվածքը կրելու է որոշակի փոփոխություններ;
 Խմբային փուլ՝ 10 խումբ բաղկացած 5 կամ վեց հավաքականներին և խմբերի հաղթողները կորակավորվեն եզրափակիչ փուլ։
 Փլեյ-օֆֆ փուլ՝ 10 խմբերի երկրորդ հավաքականներին կմիանան Ազգերի լիգայի լավագույն երկու հավաքականները համաձայն Ազգերի լիգայի ընդհանուր վարկանիշի։ Այս 12 հավաքականները կբաժանվեն երեք զամբյուղի՝ խաղալով երկու հանդիպումով և երեք հաղթողները կորակավորվեն եզրափակիչ փուլ։

2019 թավականի դեկտեմբերի 4-ին ՈՒԵՖԱ հատուկ հանձնաժողովը հաստատեց վիդեո օգնականի կիրառումը ընտրական փուլին։ Այնուամենայնիվ վիդիեո օգնականը չկիրառվեց կապված ԿՈՎԻԴ-19 համաճարակի արդյունքում առաջացած խնդիրների պատճառով։

Օրացույց
Նարքևում ներկայացված է Ֆուտբոլի աշխարհի առաջնություն 2022-ի եվրոպական ընտրական փուլի օրացույցը։

2020 թվականի մարտին ՈՒԵՖԱ-ն հայտարարեց, որ 2021 թվականի հունիսի երկու խաղային օրերը հետաձգվում են կապված ՈՒԵՖԱ Եվրո 2020-ի տեղափոխմամբ 2021 թվականի հունիս-հուլիս ամիսներ։ Որպեսզի խմբային փուլն ավարտվի 2021 թվականի նոյեմբերին, ինչպես պլանավորվել էր ՈՒԵՖԱ-ն հայտարարեց, որ 2021 թվականի մարտ և սեպտեմբեր ամիսներին կլինեն երեքխաղյա հանդիպումներ՝ նախկինում որոշված երկուսի փոխարեն։ Որոշումը հաստատեց ՖԻՖԱ խորհուրդը 2020 թվականի դեկտեմբերի 4-ին։

Առաջին փուլ

Դասավորություն
Առաջին փուլի (խմբային փուլ) վիճակահանությունը տեղի ունեցավ Շվեյցարիայի Ցյուրիխ քաղաքում 2020 թվականի դեկտեմբերի 7-ին։ Կորոնավիրուսի համաճարակի պատճառով վիճակահանությունը տեղի ունեցավ վիրտուալ ձևաչափով և ոչ մի հավաքականի ներկայացուցիչ ներկա չէր։ Նախապես պլանավորվել էր այն անցկացնել 2020 թվականի նոյեմբերի 29-ին։ 2020 թվականի հունիսի 18-ին ՈՒԵՖԱ-ի հատուկ հանձնաժողովը հավանություն տվեց խմբային փուլի ձևաչափին։ Վիճակագրությունը ներկայացրեց իսպանացի լրագրող Կրիստինա Գուլոնը, ում օգնում էր ՖԻՖԱ-ի ներկայացուցիչ Ջեյմե Յարզան։ Ներկա էին նաև նախկին ֆուտբոլիստներ Դանիելե Դե Ռոսսին ու Ռաֆայել վան դեր Վարտ, ովքեր հանում էին գնդակները զամբյուղներից։

55 հավաքականներ բաժանվեցին վեց զամբյուղի համաձայն 2020 թվականի նոյեմբերի ՖԻՖԱ-ի դասակարգման աղյուսակի։ 5 զամբյուղներում ընդգրկվեցին 10-ական հավաքականներին, մինչդեռ 6-րդ զամբյուղում՝ 6 հավաքական։ Հավաքականները բաժանվեցին 10 խմբի՝ 5 խումբ հինգական հավաքական և հինգ խումբ՝ վեցական հավաքական։ Վիճակագրությունը սկսվեց 1-ին զամբյուղից և ավարտվեց 6-րդ զամբյուղով։ Այսպիսով յուրաքանչյուր 6 հավաքական ունեցող խումբ բաղկացած էր մեկական հավաքականից յուրաքանչյուր զամբյուղից։

Համակարգիչը ուներ հետևյալ սահմանափակումները․
Ազգերի լիգայի եզրափակչի մասնակիցներ․ 2021 թվականի Ազգերի լիգայի եզրափակչի մասնակիցները (Բելգիա, Ֆրանսիա, Իտալիա և Իսպանիա) պետք է ընդգրկվեին 5 մասնակից ունեցող խմբերում (Խմբեր A–E)։ Բացի այդ որևէ խումբ չպետք է ներառեր եզրափակչի երկու և ավելի մասնակից, չնայած նրանք բոլորը մեկ զամբյուղում էին։
Չթույլատրված հանդիպքումներ Քաղաքական պատճառներով հետևյալ զույգերը չէին կարող ընդգրվել միևնույն խմբում՝։ Կոսովո/Բոսնիա և Հերցեգովինա, Կոսովո/Սերբիա, Կոսովո/Ռուսաստան, Ռուսաստան/Ուկրաինա, Հայաստան/Ադրբեջան, Իսպանիա/Ջիբրալթար։
Խիստ ձմեռ, առավելագույնը երկու հավաքական կարող էին լինել մեկ խմբում հետևյալ հավաքականներից խստաշունչ ձմռան պատճառով․ Բելառուս, Էստոնիա, Ֆարերյան կղզիներ, Ֆինլանդիա, Իսլանդիա, Լատվիա, Լիտվա, Նորվեգիա, Ռուսաստան, Ուկրաինա։
Երկու չափազանց խիստ ձմեռ ունեցող երկրներում (Ֆարերյան կղզիներ և Իսլանդիա) չեն կարող լինել հանդիպումներ մարտին կամ նոյեմբերին և չէին կարող ընդգրկվել միևնույն խմբում։

Ծանոթագրություններ 

ՖԻՖԱ Աշխարհի առաջնություն 2022 (Ընտրական մրցաշար)